
NAINEN JOKA SATOI


Katsoin sinua silmiin.


Kehuin järvinäkymiä.


Miten minussa


ennakkoluulot


Tämä kattamaton pimeä.


Sovimme tiskivuorot


toisiimme.


Pimeä on katettu


Olet ikkuna josta katsotaan


pelkästään sisään.


Riideltyämme palasit samaan poissaoloon ja ilmeeseen.


Kun suutelin sinua


huulesi olivat poissa.


Nojasit pöytään.


Sormesi koputtivat tilannetta vasten


jota et hallitse.


Aamu oli eturauhanen ja sateinen vaikka ikkuna oli kiinni ja paha ulkopuolella.


Miksi tahdot pitää jostakin niin kovasti


kiinni kuten valheesta?


Etkö ymmärrä, että lopulta voimasi


pettävät.


Sinä pidät hänestä kiinni kuin pitäisit ovea auki vaikka ongelmat kasaantuvat tuulessa.

